open-index/open-wikipedia-markdown huggingface dataset:
Սամվել Մարգարյան (գրող)

**Սամվել Սիրեկանի Մարգարյան** (), հայ բանաստեղծ, 1989 թվականից Հայաստանի գրողների միության անդամ։

## Կենսագրություն
Ծնվել է 1952 թվականին Շիրակի մարզի Երազգավորս գյուղում։

Ավարտել է ԵՊՀ բանասիրական ֆակուլտետը։ «Շիրակ» թերթի խմբագիրն է։ Հրատարակել է բանաստեղծական 21 ժողովածու։ Թարգմանվել է ռուսերեն, վրացերեն, անգլերեն, ուկրաիներեն։

## Երկեր
* Սրբազան լեռնաշխարհ, Երևան, 2013։
* Խաղաղ գետահովիտ, խռով լեռնահովիտ, Երևան, 2011։
* Աշխարհի հուրիներին, Երևան, 2008։
* Մեղրագետ, Երևան, 2005։
* Երազգավորս, Երևան, 1991։

## Թարգմանություններ

* Իմ Դաղստան.- Երևան։ Սովետական գրող, 1980.- 332 էջ։

## Պարգևներ և մրցանակներ
* 2011 թվականին արժանացել է ՀՀ մշակույթի նախարարության Ոսկե մեդալի։
* 2010 թվականին արժանացել է «Անմար կրակներ» հասարակական կազմակերպության «Հայոց արծիվ» Ոսկե մեդալի։
* 2009 թվականին արժանացել է ՀԳՄ «Գրական վաստակի համար» մեդալի։
* 2008 թվականին արժանացել է Գյումրիի քաղաքապետարանի «Վարպետ» ոսկյա կրծքանշանի։
* 1983 թվականին արժանացել է ՀԳՄ Լենինականի բաժանմունքի Ավ. Իսահակյանին նվիրված մրցույթի 2-րդ մրցանակի։

## Տես նաև
* Հայաստանի գրողների միության անդամների ցանկ

## Աղբյուրներ
* 

Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ բանաստեղծներ
Կատեգորիա:Հայաստանի գրողների միության անդամներ
Ալկոլեա դե Տախո (քաղաք)

**Ալկոլեա դե Տախո** () քաղաք և մունիցիպալիտետ Իսպանիայում։ Գտնվում է Տոլեդո պրովինցիայի *Կաստիլիա Լա Մանչա* ինքնավար համայնքի կազմում։ Մունիցիպալիտետը գտնվում է *Լա Կամպանա դե Օլոպեսա* շրջանում։ Տարածքը կազմում է 64 կմ2, բնակչությունը՝ 873 մարդ (2010 թվականի տվյալներով)։ Պրովինցիայի վարչական կենտրոնից գտնվում է 108 կմ հեռավորության վրա։ Քաղաքի հովանավորն է Նուեստրա դա լա Ասունսիոնը։

## Ժողովրդագրություն

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:Իսպանիայի քաղաքներ
Ֆալերիա

**Ֆալերիա** (), կոմունա Իտալիայում, գտնվում է Լացիո մարզի Վիտերբո գավառում։

Բնակչությունը կազմում է՝ 1728 մարդ (ըստ 2001 թվականի), բնակչության խտությունը՝ 67,24 մարդ/կմ2։ Տարածքը կազմում է 25,7 կմ2։ Փոստային ինդեքսը՝ 01030, հեռախոսային կոդը՝ 0761։

Քաղաքի հովանավոր սուրբը համարվում է Սան Գիուլիանոն, որի տոնը ամեն տարի նշվում է հունվարի 13-ին։

## Պատկերասրահ

Faleria01.JPG
Faleria03.JPG


## Ծանոթագրություններ

## Արտաքին հղումներ
* Բնակավայրի պաշտոնական կայքը 

Կատեգորիա:Իտալիայի բնակավայրեր
Սերը տևում է երեք տարի (ֆիլմ)

**Սերը տևում է երեք տարի**, ֆրանսիական ֆիլմ, Ֆրեդերիկ Բեգբեդերի համանուն վեպի էկրանավորումը։ Ֆիլմի եվրոպական պրեմիերան տեղի է ունեցել 2011 թվականի դեկտեմբերի 10-ին։

## Սյուժե
Մարկ Մարոնեն գրաքննադատ է։ Նա բաժանվել է կնոջից ու համոզված է, որ սերն ապրում է ընդամենը երեք տարի։ Նա անգամ ձևակերպել է իր օրենքը. սկզբում ձեր կյանքը լուսավոր ու հրաշալի է, երկրորդ տարում դուք սկսում եք նայել այլ կանանց, իսկ երրորդ տարում ձեր կինը հեռանում է ձեզնից, իսկ դուք սկսում եք գիրք գրել այդ ամենի վերաբերյալ։ Այլ կերպ ասած՝ «Առաջին տարում մենք կահույք ենք գնում, երկրորդ տարում այն տեղափոխում ենք, իսկ երրորդ տարում` կիսում...»։ Սակայն Ալիսի հետ հանդիպումը փոխում է Մարկի հայացքները. նա սիրում է և երջանիկ է, բայց գիրքն արդեն տպագրվել է և մեծ ճանաչում է վայելում։

## Դերերում
* Գասպար Պրուստ - Մարկ Մարոնե
* Լուիզա Բուրգուեն - Ալիսա
* Ջոի Ստար - Ժան-Ժորժ
* Ջոնաթան Լամբեր - Պիեռ
* Ֆրեդերիկ Բել - Կատի
* Նիկոլյա Բեդո - Անտուան
* Էլիզա Սենաուի - Անն
* Տոմա Ժուանե - սերֆինգի մարզիչ
* Աննի Դյուպրե - Մարկի մայրը
* Վալերի Լեմերսե - Ֆրանչեսկա Վերնեսի, հրատարակիչ
* Արիան Մասնե - քամեո
* Մարկ Լևի - կամեո
* Միշել Լեգրան - կամեո
* Ֆրեդերիկ Բեգբեդեր - ռուս զինվոր

## Ծանոթագրություններ

## Արտաքին հղումներ
* 
* Ֆիլմի պաշտոնական կայքը 
* Ֆիլմը afisha.ru կայքում

Կատեգորիա:2010-ականների ֆրանսիական ֆիլմեր
Կատեգորիա:2011 ֆիլմեր
Կատեգորիա:EuropaCorp ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆրանսերեն ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:Բելգիական կինոկատակերգություններ
Դանիիլ Շաֆրան

**Դանիիլ Բորիսովիչ Շաֆրան** (), խորհրդային թավջութակահար, ԽՍՀՄ ժողովրդական արտիստ (1977)։

1950 թվականին ավարտել է Լենինգրադի կոնսերվատորիան (Ա․ Յա․ Շարիմերի դասարան)։ 1943 թվականից՝ Մոսկվայի ֆիլհարմոնիայի մենակատար։ Համերգներով հանդես է գալիս ԽՍՀՄ-ում և արտասահմանում։ Շաֆրանի նվագը բնորոշվում է նուրբ բանաստեղծականությամբ, վիրտուոզությամբ։ Համամիութենական (1937, Մոսկվա, 1-ին մրցանակ) և Հ․ Վիհանի անվան միջազգային (1950, Պրահա, 1-ին մրցանակ) մրցույթների դափնեկիր է։ 1959 թվականին, առաջինը սովետական երաժիշտներից, Շաֆրանը ընտրվել է Արտիստների միջազգային ակադեմիայի (Հռոմ) անդամ։ ԽՍՀՄ պետական մրցանակ (1952)։

## Ծանոթագրություններ

Կատեգորիա:Ռուս թավջութակահարներ
Կատեգորիա:ԽՍՀՄ ժողովրդական արտիստներ
Կատեգորիա:Ստալինյան մրցանակի դափնեկիրներ
Կատեգորիա:Սանկտ Պետերբուրգի կոնսերվատորիայի շրջանավարտներ
Կատեգորիա:Տրոեկուրովյան գերեզմանատանը թաղվածներ
Կատեգորիա:ՌԽՖՍՀ վաստակավոր արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ՌԽՖՍՀ ժողովրդական արտիստներ
Կատեգորիա:Ռուս երաժիշտներ
Կատեգորիա:Ռուս մանկավարժներ
Թոքերի փոշեգարություն

**Թոքերի փոշեգարություն**, պնևմոկոնիոզ (—թոք և — փոշի), թոքերի հիվանդությունների խումբ, որոնք առաջանում են շնչառական ուղիների մեջ արտադրական փոշու տևական թափանցումից և բնորոշվում են թոքերում ֆիբրոզ գործընթաց (շարակցական հյուսվածքի աճ) զարգացմամբ։ Տերմինն առաջարկել է գերմանացի բժիշկ Ֆ. Ցենկերը, 1866 թվականին։

Թոքերի փոշեգարություն հանդիպում է լեռնահանքերում, ածխի, մեքենաշինական և արդյունաբերության այլ ճյուղերում աշխատողների մոտ։ Փոշու բաղադրությունից կախված թոքերի փոշեգարություն լինում է հետևյալ ձևերով, սիլիկոզ, առաջանում է սիլիցիումի ազատ երկօքսիդ պարունակող փոշու ազդեցությունից, սիլիկաաոզ (սիլիկատների փոշուց), ասբևստոզ (ասբեստի փոշուց), տալկnզ (տալկի փոշուց), անուրակոզ (ածխի փոշուց), սիդևրոզ (երկաթի փոշուց), բիսինոգ (բամբակի, թղթի փոշուց), բագասոզ (ալյուրի փոշուց)։ Ամենատարածվածը և սոցիալական նշանակություն ունեցողը սիլիկոզն է։

Թոքերի փոշեգարությունը քրոնիկական հիվանդություն է, սուր դեպքերը հազվադեպ են։ Հիվանդության ընթացքը կախված է աշխատանքի պայմաններից, օդի փոշոտվածության աստիճանից, փոշու բաղադրությունից, ուղեկցող հիվանդություններից (շնչառական ուղիների այլ հիվանդություններ, տուբերկուլոզ), սիրտ-անոթային համակարգի վիճակից։ Կարևոր է նաև օրգանիզմի անհատական զգայնությունը։ Կլինիկական ախտանշանները բազմազան են։

### Ընթանում
Ընթանում է երեք շրջանով։ Հիվանդության առաջին շրջանում հիվանդները համարյա գանգատներ չեն նշում։ Սկսած երկրորդ շրջանից առաջանում է հազ, խորխարտադրություն, հևոց, սիրտ-անոթային, մարսողական և նյարդային համակարգերի խանգարումներ։ Երրորդ շրջանում զարգանում են բարդություններ՝ քրոնիկական թոքաբորբ, թոքերի կարծրացում, սպոնտան պնևմոթորաքս, բրոնխալայնանք։ Սիլիկոզը նպաստում է նաև թոքերի տուբերկուլոզի զարգացմանը։

### Բուժում
Բուժումը. թոքերի մեջ փոշու ներթափանցման կանխում, թոքի հյուսվածքի ալերգիական ռեակցիաների արգելակում, օրգանիզմի իմունոլոգիական հատկությունների բարձրացում։ Շնչառական մարմնամարզություն, բրոնխների սպազմը վերացնող, սիրտ-անոթային, հակաբակտերիային միջոցներ, թվածնաբուժություն, վիտամինաբուժություն, հորմոններ։ Առողջարանային բուժումը. Ղրիմի հարավային ափ, Հյուսիսային Կովկաս, Բորովոե։

Կատեգորիա:Թոքերի հիվանդություններ
Կատեգորիա:Մասնագիտական հիվանդություններ
Նոյ (ֆիլմ, 2014)

**Նոյ** (անգլ.` Noah), բիբլիական էպիկական ֆիլմ Դարրեն Արոնոֆսկու կողմից։ Ֆիլմի գլխավոր հերոսը Նոյն է, ում դերակատարը Ռասսել Քրոուն է։ Մյուս դերերում հանդես են գալիս Ջենիֆեր Քոնելիը, Դուգլաս Բուտը, Լոգան Լերմանը, Լեո Մաքհյու Քերոլլը և այլք։ ԱՄՆ-ում պրեմերիան կայացել է 2014 թվականի մարտի 26-ին, իսկ Ռուսաստանում` 2014 թվականի մարտի 26-ին։

Բյուջեն կազմել է 125 000 000 ամերիկյան դոլար։

## Սյուժե
Աշխարհը մարդկանց մեղքերով էր լցված, այդ իսկ պատճառով պետք էր մի մարդ, ով կփրկեր աշխարհը, և դա եղավ Նոյը։ Նրա առաքելությունն էր կառուցել մի տապան, որով նա պետք է փրկեր ամեն մի կենդանուց 2 հատ՝ 1 էգ և 1 արու։

## Նկարահանումներ
Նկարահանումներն սկսել են 2012 թվականին Հարավային Իսլանդիայի Դիրհոլե թերակղզու վրա։ Նկարահանումները տեղի են ունեցել նաև այլ վայրերում, որոնցից են Նյու Յորքը, Միսիսիպին, Վաշինգտոնը։ Ֆիլմի Նոյյան տապանը կառուցել են Բրուկլինի Planting Fields Arboretum զբոսայգում։

## Դերասանների մասին տեղեկություններ
* Դարրեն Արոնոֆսկին Նոյի դերը առաջարկել է Մայքլ Ֆասբենդերին և Քրիստիան Բեյլին, բայց նրանք հրաժարվել են։
* Նոյեմի դերը պետք է տաներ Ջուլիանա Մուրը, բայց հրաժարվել է։
* Տուբալ Կայենի դերակատարներ են առաջարկել Լիամ Նիկսոնին, Լև Շրայբերին, Վել Կիլմերին, սակայն նրանք նույնպես մերժել են։

## Դերասանական կազմը

## Ծանոթագրություններ

## Արտաքին հղումներ
* «Նոյ» ֆիլմը Internet Movie Database կայքում
* «Նոյ» ֆիլմը Rotten Tomatoes կայքում
* «Նոյ» ֆիլմը allmovie կայքում
* «Նոյ» ֆիլմը Box Office Mojo

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2014 դրամա ֆիլմեր
Կատեգորիա:2014 ֆիլմեր
Կատեգորիա:3D ֆիլմեր
Կատեգորիա:IMAX ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան եռաչափ ֆիլմեր
Կատեգորիա:Ամերիկյան կինոէպոպեաներ
Կատեգորիա:Ամերիկյան պատմական ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Դարրեն Արոնոֆսկու ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Կոմիքսների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Նոյ
Կատեգորիա:Պեպլումներ
Կատեգորիա:Ֆիլմեր ընտանիքի մասին
Կատեգորիա:Ֆիլմեր կրոնի մասին
Կատեգորիա:Գրաքննված ֆիլմեր
Կատեգորիա:Նյու Յորք նահանգում նկարահանված ֆիլմեր
Վիլյանուևա դե Ալկարդետե (քաղաք)

**Վիլյանուևա դե Ալկարդետե** (), քաղաք և մունիցիպալիտետ Իսպանիայում։ Մտնում է Տոլեդա պրովինցիայի, Կաստիլիա Լա Մանչա ինքնավար համայնքի կազմի մեջ։ Մունիցիպալիտետը գտնվում է Լա Կամպանա դե Օլոպեսա շրջանում։ Տարածքը կազմում է 147,26 կմ2, բնակչությունը՝ 3792 մարդ (2010 թվականի տվյալներով)։ Պրովինցիայի վարչական կենտրոնից գտնվում է 108 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայքէջ
* Ayuntamiento de Villanueva de Alcardete

Կատեգորիա:Իսպանիայի քաղաքներ
Վասիլի Շելգունով

**Վասիլի Անդրեևիչ Շելգունով** (, ), ռուս և խորհրդային քաղաքական գործիչ, հեղափոխական շարժումների մասնակից։

Տոչիսկու խմբի, ապա՝ Բրուսնեի խմբի, 1893 թվականից՝ Պետերբուրգի «Բանվոր դասակարգի ազատագրության պայքարի միության» անդամ։ 1895 թվականին ձերբակալվել և աքսորվել է։ 1900 թվականից եղել է ՌՍԴ(բ)Կ Եկատերինոսլավի, 1902-1904 թվականներին՝ Բաքվի կոմիտեների անդամ։ 1904 թվականին մեկնել է Պետերբուրգ՝ բուժման։ Այդ շրջանում ՌՍԴԲԿ Պետերբուրգի կոմիտեի հանձնարարությամբ կատարել է ագիտացիոն աշխատանք։ 1905 թվականի դեկտեմբերին ձերբակալվել է, բանտում (1906 թվականին) լրիվ կուրացել։ Ռեակցիայի տարիներին (1908-1910) կատարել է կուսակցական աշխատանքներ։ 1911 թվականին եղել է «Զվեզդա» («Звезда») բոլշևիկյան թերթի պաշտոնական խմբագիր, 1912 թվականին մասնակցել է «Պրավդա» թերթի ստեղծմանը, 1912-1916 թվականներին եղել է վարչական աքսորում՝ Հյուսիսային Կովկասում։ 1917 թվականին ՌՍԴԲ(բ) կ Պետրոգրադի կոմիտեի ագիտկոլեգիայի, 1918 թվականին՝ Մոսկվայի կոմիտեի անդամ, 1918-1920 թվականներին ընդհատակյա աշխատանք է կատարել Կուբանում։ 1920 թվականից աշխատել է Մոսկվայում։ Մասնակցել է Կոմինտերնի 2-րդ կոնգրեսին (1920)։

Կատեգորիա:Ռուս հեղափոխականներ
Կատեգորիա:1867 ծնունդներ
Կատեգորիա:1939 մահեր
Կատեգորիա:Ռուս քաղաքական գործիչներ
Զոհված ազատամարտիկների հիշատակի թանգարան (Ստեփանակերտ)

**Զոհված ազատամարտիկների հիշատակի թանգարան**, հիմնադրվել է 2002 թվականին։

## Պատմություն, ցուցադրություն
Թանգարանը հիմնադրվել է «Զոհված ազատամարտիկների հարազատների միություն» հասարակական կազմակերպության կողմից։ Թանգարանի ցուցանմուշները հավաքվել են կազմակերպության ակտիվիստների, թանգարանի աշխատակիցների կողմից՝ զինվորների մայրերի օգնությամբ։ Ներկայացված են շուրջ 3 հազար ազատամարտիկների դիմանկարներ, որոշ անձնական իրեր (փաստաթղթեր, նամակներ, ինքնաշեն զենքեր, համազգեստներ և այլն), պատերազմական լուսանկարներ, Դարաբաղյան պատերազմի ժամանակ ՊԲ-ի ստորաբաժանումների և ազատամարտիկների զորաշարժերի քարտեզներ, սխեմաներ և այլն։ Թանգարանի առջև տեղադրված է խաչքար-հուշաղբյուր՝ «Օրհնյալ ես դու, հայ նահատակ» մակագրությամբ, ինչպես նաև պատերազմի բովով անցած ինքնաշեն 3 թնդանոթ և 1 «Գրադ» կայան։ Այստեղ ցուցադրվում են քարտեզներ, հայերի ազատագրական շարժումը լուսաբանող գծագրեր, անցած ղարաբաղյան պատերազմի ժամանակ հայրենիքի ֆիդայի պաշտպանների սխրագործությունները։ Պատերին ներկայացված են զոհված ազատամարտիկների հազարավոր նկարներ, փամփուշտներով ծակված փաստաթղթեր, հարազատներին և մոտիկներին ուղարկված նամակներ, Արցախյան պատերազմի զենքեր և հագուստ, դաշտային հեռախոս, ռադիոկայան։ Դահլիճում ցուցադրվում են հայ ֆիդայիների կողմից օգատգործված զենքերի և ռազմական այլ պիտույքների իրական նմուշներ։

## Հասցե
Պատկերասրահը գտնվում է Լեռնային Ղարաբաղի Հանրապետության Ստեփանակերտ քաղաքում, Վազգեն Սարգսյանի 1 հասցեում։

## Ծանոթագրություններ

Կատեգորիա:2002 հիմնադրված թանգարաններ
Կատեգորիա:Ստեփանակերտի թանգարաններ
Շեշտ (երաժշտություն)

**Շեշտ՝** երաժշտության մեջ, **1․** առոգանության և դրա գրավոր համակարգերի կարևորագույն տարրերից մեկը։ Այս առումով համանշանակ է լատիներեն accentus-ին (ac-cantus-ձայնի հնչելը, բարձրացումը, սրումը և այլն), որը անտիկ հռետորության ուսմունքի արմատական հասկացություններից էր, ընդգրկելով առոգանության ուժգնության հեա կապված բոլոր «երգեցիկ» պահերը։ **2․** խազային նոտագրության առավել գործածական տարրերից մեկը (տես Խազագրություն)։ **3․** Երաժշտության առանձին հնչյունի (կամ համահնչյունի) ուժային ընդգծումը, որ կատարվում է արտահայտչական զանազան նպատակներով (*մետրական*, *ռիթմական*, *ֆրազավորման*, *մեղեդիական*, *ագոգիկ* և այլ շեշտեր)։ Շեշտի նշաններն են․ սուր՝ VA, կոշտ՝ >, փափուկ —։ Անկախ նպատակային շեշտադրությունից, երաժշտության հոսքում կից հնչյուններից բարձրն ու երկարը բնականից ավելի շեշտված է ընկալվում (*ինտոնացիոն շեշտ*), քան ցածրն ու կարճը։ Այս երևույթը լայնորեն օգտագործվում է խոսքերով երաժշտության մեջ, ուր ինտոնացիոն և այլ շեշտերը, որպես կանոն, համընկնում են տեքստի բառային և նախադասության իմաստային շեշտերին։ Ժողովրդական երգերում (կոմպոզիտորականի համեմատությամբ) խոսքային և երաժշտական շեշտերի հարաբերությունը բավական ազատ է, օրինակ՝ այդ ազատությունը ժողովրդական երգերին առանձնահատուկ երանգ է տալիս։

Կատեգորիա:Երաժշտություն
Կերպարվեստի պետական թանգարան (Շուշի)

**Կերպարվեստի պետական թանգարան (Շուշի)**, ստեղծվել է 2010-2013 թթ. պրոֆեսոր Գրիգորի Արկադիի Գաբրիելյանցի նախաձեռնությամբ և օգնությամբ։ Պաշտոնական բացումը տեղի է ունեցել 2013 թվականի մայիսի 9-ին՝ Շուշիի ազատագրման օրը։

## Պատմություն
մինի|ձախից|Շուշիի Կերպարվեստի պետական թանգարան
Թանգարանի գաղափարը ծնվել է 2010 թվականին ակադեմիկոս Գրիգորի Գաբրիելյանցի մոտ, 3 տարվա ընթացքում Գաբրիելյանցի նախաձեռնությամբ հավաքագրվել է թանգարանի ֆոնդը՝ բացառապես արվեստագետների և հավաքորդների նվիրատվություններից, որոնք շարունակվում են մինչ օրս։ 2013 թվականի մայիսի 9-ին՝ Շուշիի ազատագրման օրը, Շուշի քաղաքում տեղի ունեցավ Կերպարվեստի պետական թանգարանի բացումը։ Թանգարանը տեղակայված է Շուշիի հին կառույցներից մեկի՝ նախկին իջևանատան վերականգնված և վերակառուցված շենքում։

## Ցուցադրություն
Թանգարանի հավաքածուն կազմված է բացառապես նվիրատվություններից։ Թանգարանի շենքը կառուցվել է պետական միջոցներով, Շուշիի նախկին իջևանատան հիմքի վրա՝ պահպանելով վերջինիս ճարտարապետական առանձնահատկությունները։ Բարձր ժայռին թիկնած Շուշիի թանգարանում ներկայացված են Մարտիրոս Սարյանի, Պ. Կուզնեցովի, Մինասի, Նիկողայոս Նիկողոսյանի, Դ. Վիլինսկու, Ա. Սաֆոխինի, Գայանե Թբիլիսցու, Յու. Գրիգորյանի, Ա. Հակոբյանի, Արմինե Գալենցի և այլոց ստեղծագործություններ։

Ներկայացված նկարների մեջ հատուկ տեղ են զբաղեցնում Ղարաբաղի նկարիչների գեղանկարները։

Թանգարանի առանձնահատկություններից է ստեղծագործությունների լայն աշխարհագրությունը՝ Հայաստան, Վրաստան, ՌԴ, ԱՄՆ, Ֆրանսիա, Մադագասկար, Եթովպիա, Հայիթի, Մոնղոլիա, Ինդոնեզիա և այլն։

## Նվիրատուներ
Գրիգոր Գաբրիելյանց, Ս. Հովհաննիսյան, Վ. Բագիրյանց, Շ. Խաչատրյան, Ե. Պոպով, Կարեն Աղամյան, Մ. Չալոյան և ճանաչված նկարիչների շարքը. Սարյան, Մինաս, Գառզու, էդգար Շահին, Ժանսեմ, Հակոբ Հակոբյան, Բուռլյուկ, Ժիլինսկի, Սաֆոխին, Շևչենկո, Պլավինսկի և այլք։

## Հասցե
Պատկերասրահը գտնվում է Լեռնային Ղարաբաղի Հանրապետության Շուշի քաղաքում, Ղազանչեցոց փողոցի 24 հասցեում։

## Ծանոթագրություններ

## Արտաքին հղումներ
* Շուշիի կերպարվեստի պետական թանգարանում դասական երաժշտության համերգ էր

Կատեգորիա:2013 հիմնադրումներ Շուշիում
Կատեգորիա:Արցախի Հանրապետության թանգարաններ
Կատեգորիա:Շուշիի թանգարաններ
Չելենո

**Չելենո** (), կոմունա Իտալիայում, գտնվում է Լացիո մարզի Վիտերբո գավառում։

Բնակչությունը կազմում է՝ 1359 մարդ (ըստ 2008 թվականի), բնակչության խտությունը՝ 55 մարդ/կմ2։ Տարածքը կազմում է 25 կմ2։ Փոստային ինդեքսը՝ 1020, հեռախոսային կոդը՝ 0761։

Քաղաքի հովանավոր սուրբը համարվում է Սանտիսիմո Կրոկիֆիսոն։

## Ժողովրդագրությունը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till:0
 bar:1871 from:0 till:1513
 bar:1881 from:0 till:1443
 bar:1901 from:0 till:1688
 bar:1911 from:0 till:1586
 bar:1921 from:0 till:1679
 bar:1931 from:0 till:1541
 bar:1936 from:0 till:1518
 bar:1951 from:0 till:1508
 bar:1961 from:0 till:1290
 bar:1971 from:0 till:1132
 bar:1981 from:0 till:1147
 bar:1991 from:0 till:1271
 bar:2001 from:0 till:1339
PlotData=
 bar:1861 at: 0 fontsize:S text:n.d. shift:(-8,5)
 bar:1871 at: 1513 fontsize:S text:1.513 shift:(-10,5)
 bar:1881 at: 1443 fontsize:S text:1.443 shift:(-10,5)
 bar:1901 at: 1688 fontsize:S text:1.688 shift:(-10,5)
 bar:1911 at: 1586 fontsize:S text:1.586 shift:(-10,5)
 bar:1921 at: 1679 fontsize:S text:1.679 shift:(-10,5)
 bar:1931 at: 1541 fontsize:S text:1.541 shift:(-10,5)
 bar:1936 at: 1518 fontsize:S text:1.518 shift:(-10,5)
 bar:1951 at: 1508 fontsize:S text:1.508 shift:(-10,5)
 bar:1961 at: 1290 fontsize:S text:1.290 shift:(-10,5)
 bar:1971 at: 1132 fontsize:S text:1.132 shift:(-10,5)
 bar:1981 at: 1147 fontsize:S text:1.147 shift:(-10,5)
 bar:1991 at: 1271 fontsize:S text:1.271 shift:(-10,5)
 bar:2001 at: 1339 fontsize:S text:1.339 shift:(-10,5)
TextData=
 fontsize:S pos:(20,20)
 text:ISTAT-ի տվյալներով


## Պատկերասրահ

Celleno001.jpg
Map of comune of Celleno (province of Viterbo, region Lazio, Italy).svg|Չելենոյի քարտեզը


## Արտաքին հղումներ
* http://www.comune.celleno.it/ 
* Վիճակագրության միջազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի բնակավայրեր
Օլիվեր Ուիլյամսոն

**Օլիվեր Իթեն Ուիլյամսոն** (, ), ամերիկացի տնտեսագետ, Նոբելյան մրցանակի դափնեկիր՝ տնտեսական կառավարման վերլուծության համար, հատկապես ընկերության շրջանակներում (2009), նոր քեյնսականության ներկայացուցիչ։

## Կենսագրություն
1955 թվականին Մասաչուսեթսի տեխնոլոգիական ինստիտուտում ստացել է բակալավրի, 1960 թվականին Ստենֆորդի համալսարանում՝ մագիստրոսի, 1963 թվականին՝ Կարնեգի Մելոն համալսարանում՝ գիտությունների թեկնածուի աստիճան։ 1965-1983 թվականներին աշխատել է Փենսիլվանիայի, 1983-1988 թվականներին՝ Յեյլի համալսարաններում։ 1988 թվականից Բերկլիի Կալիֆորնիայի համալսարանի պրոֆեսոր։ 2004 թվականին ստացել է Ռեկտենվալդի մրցանակ։ Անդամակցում է Journal of Economic Methodology ամսագրի խմբագրակազմին։ 2007 թվականից ԱՄՆ տնտեսագիտական ասոցիացիայի պատվավոր անդամ։ Նոբելյան մրցանակի դափնեկիր՝ տնտեսական կառավարման վերլուծության համար, հատկապես ընկերության շրջանակներում (2009)։

## Աշխատություններ
* «Կորպորատիվ կառավարման և բիզնեսների գծով։ Բիզնեսի ընտրության, ուսումնասիրության հետևանքների կազմակերպում» (Corporate Control and Business Behavior։ An Inquiry into the Effects of Organization Form on Enterprise Behavior, 1970)
* «Շուկայական աշխատանքների վերլուծություն և հակամենաշնորհային արդյունքներ» (Markets and Hierarchies։ Analysis and Antitrust Implications, 1975)
* Կապիտալիստական տնտեսական հաստատություններ, Լենիզդատ (1996)

## Ծանոթագրություններ

## Արտաքին հղումներ
* Ուիլյամսոնի աշխատանքի մասին Կալիֆորնիական համալսարանում 
* Օլիվեր Ուիլյամսոն Կալիֆորնիայի համալսարանի պրոֆեսոր 

Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի տնտեսագետներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի նոբելյան մրցանակակիրներ
Կատեգորիա:Ամերիկացի տնտեսագետներ
Կատեգորիա:Գուգենհայմի կրթաթոշակառուներ
Կատեգորիա:Մասաչուսեթսի տեխնոլոգիական ինստիտուտի շրջանավարտներ
Կատեգորիա:Նոր ինստիտուցիոնալիստ տնտեսագետներ
Կատեգորիա:Սթենֆորդի համալսարանի շրջանավարտներ
Կատեգորիա:Տնտեսագիտության բնագավառում Նոբելյան մրցանակի դափնեկիրներ
Արցախի պետական պատմաերկրագիտական թանգարան

**Արցախի պետական պատմաերկրագիտական թանգարան**, պատմամշակութային թանգարանային հաստատություն Արցախի Հանրապետության մայրաքաղաք Ստեփանակերտում, որտեղ ներկայացվում է Արցախի պատմությունը հնագույն ժամանակներից մինչև մեր օրերը։ Հիմնադրվել է 1939 թվականին։

## Ցուցադրություն
Արցախի պետական պատմաերկրագիտական թանգարանի ֆոնդապահոցներում և ցուցադրության մեջ ընդգրկված են ավելի քան 50 հազար պատմամշակութային արժեքներ։ Արցախում իրականցվող պեղումների շնորհիվ թանգարանը հնարավորություն ունի արդյունավետ կերպով ընդլայնելու իր ցուցանմուշների ցուցակը։

### Հնագիտության բաժին
Թանգարանի ցուցադրությունը սկսվում է Արցախի բնաշխարհը պատկերող հետաքրքիր տեսարաններով, որին հաջորդում է հնագիտության բաժինը։ Այստեղ ցուցադրված նյութերի մեջ ընդգրկված են բնության քարացած նմուշներ, ամենավաղ քարեդարյան գործիքներ, բրոնզե ամենատարբեր իրեր (զարդարանքներ, սպասք, զենքեր), Ուրարտական ժամանակներից պահպանված զարմանահրաշ զարդագոտիներով կավանոթներ, հայկական, հռոմեական, պարսկական, արաբական ծագման արծաթե ու պղնձե մետաղադրամներ և այլն։

### Միջնադարյան բաժին
Հայոց առաջին փիլիսոփա Գրիգոր Լուսավորիչը Արցախում հիմնադրել է առաջին եկեղեցիներից մեկը՝ Ամարասը, որի լուսանկարի և համապատասխան քարտեզի ցուցադրությամբ սկսվում է թանգարանի միջնադարյան բաժինը։ Այստեղ առկա են նաև Հարավային Կովկասում նրա քարոզչության փաստացի վկայություններ։

Առանձնակի հետաքրքրություն է ներկայացնում նաև ազգագրության բաժինը, որտեղ ցուցադրությունը սկսված է արցախցու նահապետական ընտանիքի (տատիկը ճախարակով թել է մանում, իսկ պապիկը՝ իր մշակած կաշուց տրեխ տեսարանով։

### Գորգագործական բաժին
Ցուցադրված են նաև գորգագործական հին դազգահ, արցախյան գորգագործության նմուշներ՝ 18-20-րդ դարերի գորգեր։ 19-րդ դարում հայ մշակույթի կենտրոնն էր Շուշին, որի մասին են պատմում ցուցադրված ավետարանները, հին տպագիր գրքերը, լուսանկարները։

### Նոր ժամանակներ բաժին
Փաստագրական նյութերով առավել հարուստ են նոր և նորագույն բաժինները, որտեղ ներկայացվում են արցախահայության մղած ազգային ազատագրական պայքարն Ադրբեջանի դեմ 1918-1921 թվականներին։ Այստեղ ներկայացված է 1926 թվականի Հայաստանի քարտեզը, որը պատրաստվել էր 1920 թվականի օգոստոսի 10-ի պայմանագրի համաձայն, ինչպես նաև 1920 թվականի մարտի 23-ին տեղի ունեցած ողբերգական դեպքերի մասին վկայող փաստաթղթեր, որոնք պատմում են Արցախի՝ բռնի ուժով Խորհրդային Ադրբեջանին միացման մասին։

### Արցախյան համազգային շարժում բաժին
Առանձին հետաքրքրություն են ներկայացնում արցախյան համազգային շարժումը, Արցախյան ազգային ազատագրական պատերազմը, հետպատերազմյան շրջանում Արցախյան շարժման մասին պատմող թանգարանի վերջին բաժինները։

## Հասցե
Պատկերասրահը գտնվում է Արցախի Հանրապետության Ստեփանակերտ քաղաքում, Սասունցի Դավիթ 4 հասցեում։

## Ծանոթագրություններ

Կատեգորիա:1939 հիմնադրված թանգարաններ
Կատեգորիա:Արցախի Հանրապետության թանգարաններ
Կատեգորիա:Ստեփանակերտի թանգարաններ
Ֆարնեզե

**Ֆարնեզե** (), կոմունա Իտալիայում, գտնվում է Լացիո մարզի Վիտերբո գավառում։

Բնակչությունը կազմում է՝ 1729 մարդ (ըստ 2001 թվականի), բնակչության խտությունը՝ 28,84 մարդ/կմ2։ Տարածքը կազմում է 52,95 կմ2։ Փոստային ինդեքսը՝ 01010, հեռախոսային կոդը՝ 0761։

Քաղաքի հովանավոր սուրբը համարվում է Սանտ Իսիդորոն, որի տոնը ամեն տարի նշվում է մայիսի 10-ին։

## Պատկերասրահ

Map of comune of Farnese (province of Viterbo, region Lazio, Italy).svg
Centro storico di Farnese.jpg


## Ծանոթագրություններ

Կատեգորիա:Իտալիայի բնակավայրեր
Իվան Շոպեն

մինի|«Պատմական հուշարձան Հայկական մարզի կացության մասին՝ այն Ռուսական կայսրությանը միացնելու ժամանակաշրջանում» (1852)
**Իվան Իվանովիչ Շոպեն** (, , ), ֆրանսիական ծագմամբ ազգագրագետ, պատմաբան և պետական գործիչ

1825 թվականին Ֆրանսիայից տեղափոխվել է Ռուսաստան, երկար տարիներ ծառայել Անդրկովկասում (Հայկական մարզի վարչության խորհրդական, եկամուտների և պետական տուրքի վարչության պետ)։ Ռուսաստանի ցարական կառավարության հանձնարարությամբ կատարել է վիճակագրական հետազոտություններ («Վրացա-իմերեթական նահանգի մեջ մտնող Արաքսի հովտամասի տնտեսական ուրվագծեր», 1843, «Ոռոգման ցանցի և դաշտերի արհեստական ոռոգումը Ռուսաստանում լայնորեն տարածելու օգտակարության մասին», 1845)։

Շոպենի արժեքավոր աշխատություններից է համարվում «Պատմական հուշարձան Հայկական մարզի կացության մասին՝ այն Ռուսական կայսրությանը միացնելու ժամանակաշրջանում» (1852) գործը, որը վիճակագրական հարուստ տվյալներ է պարունակում Արևելյան Հայաստանի վարչատնտեսական համակարգի, մշակույթի, բնակավայրերի, բնակչության (թիվը, ազգային և սոցիալական կազմը, կենցաղը), դպրոցների, ճանապարհների, արհեստների, առևտրի, հարկերի, բնական հարստությունների վերաբերյալ։

Հեղինակի մեկնաբանություններն ու վերլուծությունները տրված են Ռուսաստանի ցարական կառավարության գաղութային քաղաքականության դիրքերից, իսկ Հայաստանի հին պատմությանն ու աշխարհագրությանը վերաբերող հատվածները գիտական արժեք չունեն։ Գիրքը 1840 թվականին (ձեռագիր վիճակում) արժանացել է Ռուսաստանի գիտությունների ակադեմիայի դեմիդովյան մրցանակի։ Այն Արևելյան Հայաստանի XIX դարի 1-ին կեսի պատմության կարևոր աղբյուր է։ 1840 թվականից Շոպենը ծառայել է Պետական գույքերի նախարարությունում (Պետերբուրգ)։

## Մատենագրություն
*  («Պատմական հուշարձան Հայկական մարզի կացության մասին՝ այն Ռուսական կայսրությանը միացնելու ժամանակաշրջանում») Կարդալ առցանց 
* 

## Ծանոթագրություններ

Կատեգորիա:Ֆրանսիացի ազգագրագետներ
Կատեգորիա:Ֆրանսիացի պատմաբաններ
Քաշաթաղի երկրագիտական թանգարան

**Քաշաթաղի երկրագիտական թանգարան**, թանգարանային հաստատություն Արցախի Հանրապետության Քաշաթաղի շրջանում։

## Պատմություն
Արցախի Քաշաթաղի շրջանի երկրագիտական թանգարանը հիմնադրվել է 1996 թվականի մայիսի 18-ին՝ թանգարանների միջազգային օրը։ Թանգարանում ներկայացված են Արցախի Հանրապետության Քաշաթաղի շրջանի տարածքում 1995 թվականից հետո իրականացված հնագիտական պեղումների ընթացքում հայտնաբերված, հնությունները, որոնք լուսաբանում են Արաքս և Ակարի գետերի հովտում գտնվող Ղարաբաղի այս մասի մշակույթի զարգացման պատմությունը։ Ուշագրավ են Կերեն բնակավայրի պեղումների ժամանակ ձեռք բերված փաստերը, որտեղ հայտնաբերվել են մ.թ.ա 9-5-րդ դարերի նյութական մշակույթի առարկաներ։ Արցախի յուրահատուկ կավին զուգահեռ թանգարանում ցուցադրվում են այս տարածաշրջանում հայտնաբերված գեղեցիկ և նրբագեղ մարդակերպ անոթներ, որոնք ապացուցում են տեղի բնակչության կրթվածության բարձր մակարդակը։ Նույն ժամանակաշրջանի գերեզմանաթմբերում գտնված կիսաթանկարժեք քարից պատրաստված կանացի յուրահատուկ զարդերը համարվում են այդ թանգարանի գրավչությունը։ Թանգարանն ունի մոտ 3400 ցուցանմուշ, այդ թվում՝ պատմագրական, հնագիտական և ազգագրական նյութ, հին հայկական գորգեր, դրամներ։

## Հասցե
Պատկերասրահը գտնվում է Արցախի Քաշաթաղի շրջանի Միր փողոցի 19 հասցեում։

## Ծանոթագրություններ

Կատեգորիա:1996 հիմնադրված թանգարաններ
Կատեգորիա:Արցախի Հանրապետության թանգարաններ
Կատեգորիա:Հայոց պատմության թանգարաններ
Չելերե

**Չելերե**, Չելենո (), կոմունա Իտալիայում, գտնվում է Լացիո մարզի Վիտերբո գավառում։

Բնակչությունը կազմում է՝ 1306 մարդ (ըստ 2008 թվականի), բնակչության խտությունը՝ 35 մարդ/կմ2։ Տարածքը կազմում է 37 կմ2։ Փոստային ինդեքսը՝ 1010, հեռախոսային կոդը՝ 0761։

Քաղաքի հովանավոր սուրբը համարվում է Սանտ Էգիդիոն։ Տոնը նշվում է սեպտեմբերի 1-ին։

## Ժողովրդագրությունը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:2500
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
PlotData=
 color:barra width:20 align:left
 bar:1861 from:0 till:0
 bar:1871 from:0 till:1639
 bar:1881 from:0 till:1626
 bar:1901 from:0 till:2010
 bar:1911 from:0 till:2193
 bar:1921 from:0 till:2222
 bar:1931 from:0 till:2324
 bar:1936 from:0 till:2352
 bar:1951 from:0 till:2256
 bar:1961 from:0 till:2058
 bar:1971 from:0 till:1852
 bar:1981 from:0 till:1651
 bar:1991 from:0 till:1437
 bar:2001 from:0 till:1301
PlotData=
 bar:1861 at: 0 fontsize:S text:n.d. shift:(-8,5)
 bar:1871 at: 1639 fontsize:S text:1.639 shift:(-10,5)
 bar:1881 at: 1626 fontsize:S text:1.626 shift:(-10,5)
 bar:1901 at: 2010 fontsize:S text:2.010 shift:(-10,5)
 bar:1911 at: 2193 fontsize:S text:2.193 shift:(-10,5)
 bar:1921 at: 2222 fontsize:S text:2.222 shift:(-10,5)
 bar:1931 at: 2324 fontsize:S text:2.324 shift:(-10,5)
 bar:1936 at: 2352 fontsize:S text:2.352 shift:(-10,5)
 bar:1951 at: 2256 fontsize:S text:2.256 shift:(-10,5)
 bar:1961 at: 2058 fontsize:S text:2.058 shift:(-10,5)
 bar:1971 at: 1852 fontsize:S text:1.852 shift:(-10,5)
 bar:1981 at: 1651 fontsize:S text:1.651 shift:(-10,5)
 bar:1991 at: 1437 fontsize:S text:1.437 shift:(-10,5)
 bar:2001 at: 1301 fontsize:S text:1.301 shift:(-10,5)
TextData=
 fontsize:S pos:(20,20)
 text:ISTAT-ի տվյալներով


## Արտաքին հղումներ
* Բնակավայրի պաշտոնական կայքը 
* Վիճակագրության միջազգային ինստիտուտ 
* http://www.istat.it/english/ 

## Ծանոթագրություններ

Կատեգորիա:Իտալիայի բնակավայրեր
Շոտլանդացիներ

frameless|300px
**Շոտլանդացիներ** (գերմ. շոտլ. Scots Fowk, գել. շոտլ. Albannaich, անգլ. Scots), ազգ։ Բնակվում են Մեծ Բրիտանիա կղզու հյուսիսային կեսում և կից կղզիներում։

Խոսակցական լեզուն շոտլանդերենի բարբառներն են և անգլերենը, իսկ գրական լեզուն միայն անգլերենն է։ Կրոնով մեծ մասը բողոքականներ են, բայց կան նաև կաթոլիկներ։ Վաղ Միջնադարում Շոտլանդիայում հիշատակվում էին մի քանի էթնիկական կամ մշակութային խմբեր, որոնք նշվում են արդի նախնիներ, մասնավորապես՝ պիկտերը, գելերը, բրիտները ու անգլերը, որոնցից վերջինները բնակություն հաստատեցին երկրի հարավ-արևելքում: Մշակութային առումով այս ժողովուրդները խմբավորվում են ըստ լեզվի: Շոտլանդիայի մեծ մասը մինչև 13-րդ դար խոսում էր կելտական լեզուներով, և այդ լեզուները վերաբերում էին, նվազագույնը սկզբնապես, բրիտներին, ինչպես նաև գելերին ու պիկտերին:

## Ծանոթագրություններ

Կատեգորիա:Մեծ Բրիտանիայի ազգեր
Կատեգորիա:Շոտլանդացիներ
Դիաթեզ

**Դիաթեզ** ( — հակվածություն, նախատրամադրվածություն), օրգանիզմում նյութափոխանակության պրոցեսների բնածին խանգարում, բնորոշվում է ֆունկցիաների ու նյութափոխանակության պրոցեսների երկարատև անկայուն հավասարակշռությամբ, որն արտահայտվում է ախտաբանական յուրատեսակ ռեակցիաներով ու հիվանդություններով։ Դրա առաջացումը սերտորեն կապված է ժառանգական գործոնների, կենտրոնական, վեգետատիվ նյարդային համակարգերի, ներզատիչ գեղձերի գործունեության խանգարումների , մարդու կոնստիտուցիայի շեղումների և միջավայրի անբարենպաստ պայմանների հետ։ Դիաթեզի ժամանակ նույնիսկ բնականոն ֆիզիոլոգիական գրգռիչները և կյանքի սովորական պայմանները կարող են առաջացնել ախտաբանական ռեակցիաներ ու հիվանդություններ։ Լինում է բազմաթիվ ձևերի, առավել տարածվածներն են՝ էքսուդատիվկատարային Դիաթեզ, հաճախ հանդիպում է մանկական հասակում, արտահայտվում է լորձաթաղանթների և մաշկի վրա (հատկապես եղնջացան) առաջացումով, ստամոքսաղիքային համակարգի խանգարումներով, շնչառական ուղիների ալերգիական հիվանդություններով (բրոնխիտ, բրոնխային հեղձուկ) և նյարդային գրգռվածությամբ։ Նյարդա-արթրիկական, դպրոցահասակ երեխաների օրգանիզմը հակված է հոդերի, լյարդի, երիկամների հիվանդությունների, նյութափոխանակության խանգարումների (ճարպակալում, պոդագրա)։ Լիմֆատիկոհիպոպլաստիկական Դիաթեզ (թիմիկոլիմ-ֆատիկական վիճակ), բնորոշվում է նախադպրոցական հասակի երեխաների ներզատիչ գեղձերի (ուրցագեղձ, հարվահանագեղձ, վահանագեղձ ևն) գործունեության խանգարումներով։ Հատուկ խումբ են կազմում հեմոռագիական դիաթեզները։ Օրգանիզմի հակվածությունը ժառանգական անփոփոխ հատկանիշ չէ, այն կարելի է նվազեցնել, երբեմն նույնիսկ վերացնել։

## Տես նաև
* Ալերգիա
* Արյունահոսային նախատրամադրվածություն

Կատեգորիա:Մանկական հիվանդություններ
Չիվիտա Կաստելանա

**Չիվիտա Կաստելանա** (), կոմունա Իտալիայում, գտնվում է Լացիո մարզի Վիտերբո գավառում։

Բնակչությունը կազմում է՝ 15219 մարդ (ըստ 2001 թվականի), բնակչության խտությունը՝ 182,74 մարդ/կմ2։ Տարածքը կազմում է 83,28 կմ2։ Փոստային ինդեքսը՝ 01033, հեռախոսային կոդը՝ 0761։

Քաղաքի հովանավոր սուրբը համարվում է Սանտի Գիովաննի Մարկիանոն, որի տոնը ամեն տարի նշվում է սեպտեմբերի 16-ին։

## Պատկերասրահ

Civita Castellana 1.JPG
Civita Castellana 2.JPG
Civita Castellana torre.JPG
Civita Castellana.jpeg
Civita Castellana (VT) - piazza Giacomo Matteotti - vista notturna.jpg


## Ծանոթագրություններ

## Արտաքին հղումներ
* Բնակավայրի պաշտոնական կայքը 

Կատեգորիա:Իտալիայի բնակավայրեր
Մորալ դե Կալատրավա

**Մորալ դե Կալատրավա** (), քաղաք և համայնք Իսպանիայում, մտնում է Սյուդադ Ռեալ պրովինցիայի մեջ, որն էլ իր հերթին մտնում է Կաստիլիա-Լա Մանչա ինքնավար համայնքի մեջ։ Համայնքը մտնում է Կամպո դե Կալատրավա շրջանի կազմի մեջ։ Տարածքը՝ 188.4 կմ2։ Բնակչությունը՝ 5701 (2010 թվականին)։ Հեռավորությունը վարչական կենտրոնից՝ 40 կմ։

## Քույր քաղաքներ
*  Շերվ Ռիշմոն (Ֆրանսիա, 1993 թվականից)

## Պատկերասրահ

Պատկեր:Aerogeneradores, Moral de Calatrava.jpg
Պատկեր:Learn Spanish in Spain - Moral de Calatrava (Ruta Ñ).jpg
Պատկեր:Museo ruta cervantina moral.jpg
Պատկեր:LA RATONERA 1.JPG
Պատկեր:FLISCORNO.jpg
Պատկեր:EspañaLoc.svg
Պատկեր:Ciudad Real-loc.svg
Պատկեր:Termino Municipal de Moral de Calatrava.png



## Բնակչություն

## Ծանոթագրություններ

## Արտաքին հղումներ
* Պաշտոնական էջ 
* Ayuntamiento de Moral de Calatrava 
* Información y noticias de Moral de Calatrava 
* informacion del aceite de oliva virgen extra de la localidad 
* Ayuntamiento de Moral de Calatrava
* Blog del hermanamiento entre Moral de Calatrava y Cherves-Richemont
* Información turística de Moral de Calatrava 
* Crónica de España por el Arzobispo de Toledo Don Rodrigo Jiménez de Rada, traducida al castellano y continuada por Don Gonzalo de la Hinojosa, Obispo de Burgos, y después por un anónimo hasta 1430 , 
* Otra edición y otra más

Կատեգորիա:Իսպանիայի քաղաքներ
Ջեյն Էյր (ֆիլմ, 2011)

**«Ջեյն Էյր»** , գեղարվեստական ֆիլմ, որի ռեժիսորն է Կերի Ֆուկունագը։ Ֆիլմը նկարահանվել է Շարլոթ Բրոնտեի համանուն գրքի հիման վրա։ Գրքի սյուժեն ֆիլմի համար ադապտացրել է Մոիրա Բուֆֆինին։ Ֆիլմի պրեմիերան ԱՄՆ-ում եղել է 2011 թվականի մարտի 11-ին։ Ֆիլմը «Օսկար» մրցանակաբաշխության ժամանակ ստացել է «Լավագույն կոստյումների դիզայն» մրցանակ։

## Սյուժե
Երիտասարդ տնային դաստիարակչուհի Ջեյնը վարձով աշխատում է հարուստ պարոն Ռոչեսթրի տանը։ Հարուստ սեփականատիրոջ և դաստիարակչուհու միջև սերը անցնում է բոլոր սահմանները՝ սոցիալական, ֆիզիկական, տարիքային։ Իսկական սեր, որը չի վախենում բաժանումից, կարևոր չէ հեռավորությունը։ Տարիների ընթացքում արդյո՞ք Ջեյնը կների սիրելիին և կմիանա նրա հետ։

## Դերերում

## Ծանոթագրություններ

## Արտաքին հղումներ
* Jane Eyre - Box Office 
* IMDb - Jane Eyre - Release dates 
* Jane Eyre - Rotten Tomatoes
* Jane Eyre - Metactitic
* Jane Eyre :: rogerebert.com :: Reviews 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2011 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Գրական ստեղծագործությունների էկրանավորումներ
Կատեգորիա:Լոնդոնում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆրանսերեն ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:2010-ականների ֆրանսերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Ֆեոդոր Շեխտել

**Ֆեոդոր Օսիպովիչ Շեխտել** (, ), խորհրդային ճարտարապետ։ 1902 թվականից՝ Պետերբուրգի գեղարվեստի ակադեմիայի ճարտարապետության ակադեմիկոս։ Մոսկվայի ճարտարապետների ընկերության նախագահ (1906-1922)։

Դասավանդել է Ստրոգանովյան գեղարվեստա-արդյունաբերական ուսումնարանում (1896-1926)։ 1900-ական թվականներին եղել է «մոդեռն» ոճի ականավոր ներկայացուցիչներից։

Գործերից են՝ առևտրական տուն (1898) Կիրովի փողոցում, Ռյաբուշինսկու մենատունը (1900), Յարոսլավլյան կայարանը (1902), Գեղարվեստական թատրոնի հարդարանքը (1902, բոլորն էլ՝ Մոսկվայում)։ Հետագա կառույցները առանձնանում են ավելի ռացիոնալ և խիստ ձևերով (Վաճառականների ընկերության առևտրական տունը (1909) Մոսկվայում)։

## Ծանոթագրություններ

Կատեգորիա:Խորհրդային ճարտարապետներ
Կատեգորիա:Վագանկովյան գերեզմանատանը թաղվածներ
Կատեգորիա:Ռուս ճարտարապետներ
Կատեգորիա:Սուրբ Ստանիսլավի շքանշանի ասպետներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուս գրաֆիկներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:Ռուսական կայսրության նկարիչներ
Դիֆերենցիալ երկրաչափություն

thumb|235px|right
**Դիֆերենցիալ երկրաչափություն**, մաթեմատիկայի ուղղություն, որն երկրաչափության խնդիրների լուծման համար օգտագործում է դիֆերենցիալ հաշվի, ինտեգրալ հաշվի, գծային հանրահաշվի և հանրահաշվի մեթոդները։ Հարթ և տարածական կորերի և մակերևույթների տեսոթյունը եռաչափ Էվկլիդյան տարածության մեջ 18-րդ և 19-րդ դարերի ընթացքում, դիֆերենցիալ երկրաչափության զարգացման համար հիմք հանդիսացան։ Դիֆերենցիալ երկրաչափությունը սերտորեն կապված է դիֆերենցիալ տոպոլոգիային և դիֆերենցիալ հավասարումների տեսության երկրաչափական եզրերին։

## Գրականություն
*  Рашевский П. К. Курс дифференциальной геометрии

Կատեգորիա:Դիֆերենցիալ երկրաչափություն
Ալոնսոա

**Ալոնսոա** ()՝ խլածաղկազգիների ընտանիքին պատկանող ցեղ է, որն ունի մոտ 13 տեսակ, շատ տեսակներ օգտագործվում են որպես դեկորատիվ բույսեր։

## Անվանման ստւգաբանությունը
Ցեղի անվանումը ծագել է իսպանացի պաշտոնյա Ալոնսո Զանոնիի պատվին, ով ծառայում էր Բոգոտայում։

## Բուսաբանական նկարագրությունը
250px|մինի|աջից|Ալոնսոա հարավային բույսի ընդհանուր տեսքը

Ալոնսոաները բազմամյա բույսեր են։ Ցողունը նեղ է, լայնակի կտրվածքը՝ քառանկյուն, տերևները հանդիպում են հակադիր դասավորվածությմաբ կամ տերևաբույլային տեսքով։

## Արեալը
Աճում է քարքարոտ ժայռաբեկորների վրա, արևադարձային թփուտներում և Հարավային Ամերիկայի մերձարևադարձային շրջաններում։

## Տնտեսական նշանակությունը և կիրառությունը
Խաղաղ կլիմայի պայմաններում օգտագործվում են այգիներում, որպես դեկորատիվ բույսեր, բաց գրունտի վրա, որպես միամյա բույսեր, ինչպես նաև պատշգամբային կանաչատարածքներում։

## Բույսի աճեցումը
**Ցան։** Ջերմոցներում աճեցրած ծլերը մայիսի վերջին տնկվում են արևահայաց և լավ փխրեցված հողում։

**Խնամք։** Աճի շրջանում առատորեն ջրում են, ամիսը մեկ անգամ հարստացնում են կոմպլեքսային պարարտանյութով, ձմռան քիչ են ջրում։

## Տեսակների ցանկը
* 
* 
* 
* 
* 
* 
* 
* 
* 
* 
* 
* 
* 

## Ծանոթագրություններ

## Գրականություն
* The RHS A-Z encyclopedia of garden plants. — *London, Dorling Kindersley Limited, 1996, 2003*.

Կատեգորիա:Խլածաղկազգիներ
Սիս (այլ կիրառումներ)

**Սիս** եզրը կարող է վերաբերել.

* Սիս - Կիլիկյան Հայաստանի մայրաքաղաք
* Սիս - Փոքր Արարատ լեռ
* Սիս - գյուղ Հայաստանի Արարատի մարզում
* Սիս - գյուղ ներկայիս Ադրբեջանական Հանրապետության Շամախիի շրջանում
Սավալան

**Սաբալան**, *Սահվարզան* (), Հայկական լեռնաշխարհի՝ բարձրությամբ երկրորդ գագաթը՝ Արարատից հետո, Իրանի տարածքում։ Գտնվում է բարձրավանդակի ծայր արևելքում՝ Ղարադաղի կամ Հայկական լեռներում։ Իրանական Ատրպատականի ամենաբարձր գագաթն է, հանգած հրաբուխ։ Բարձրությունը 4 811 մետր է։

Կազմված է անդեզիտներից, տրախիտներից, տուֆերից։ Հնագույն խառնարանի եզրերը մասնատված են կառերով, նրա հյուսիսային լանջին կան սառցադաշտ, հատակին՝ լիճ, հարավային լանջին՝ ծծմբային տաք աղբյուրներ։ Գագաթը ամբողջ տարին ծածկված է ձնով։ Շրջակայքում են մի քանի լեռնագագաթներ, որոնցից է Բուզկուշը։

Կատեգորիա:Իրանի հրաբուխներ
Կատեգորիա:Հրաբուխներ այբբենական կարգով
Կատեգորիա:Արդաբիլի նահանգ
Կատեգորիա:Իրանի լեռներ
Կատեգորիա:Ստրատոհրաբուխներ
Կատեգորիա:Հանգած հրաբուխներ
Միա Վասիկովսկա

**Միա Վասիկովսկա** (, ), ավստրալիացի դերասանուհի։ Նկարահանվում է Հոլիվուդում։ Համաշխարհային ճանաչում է ստացել «Ալիսան հրաշքների աշխարհում» ֆիլմի հրապարակումից հետո, որտեղ գլխավոր դերում է եղել։

## Կենսագրություն
Միա Վասիկովսկան ծնվել է 1989 թվականի հոկտեմբերի 14-ին Կանբերայում, որտեղ մեծացել է մեծ քրոջ և փոքր եղբոր հետ։

8 տարեկանում հաճախել է բալետի ստուդիա և երազել է հանդես գալ ոչ մեծ բեմերում։ 15 տարեկանում Միան ստացել է առաջին նկարահանման հրավեր։ Այնուհետև նա խաղացել է « Suburban Mayhem» ավստրալիական դրամայում։ 2007 թվականին նրան առաջարկել են խաղալ ավստրալիական «Козет» և «Кожа» դրամաներում։

Մի քանի ժամանակ անց Միան հայտնվում է մեծ էկրանին «Կոկորդիլոս» սենսացիոն ֆիլմում (2007), «Սեպտեմբեր» դրամայում (2007), ռազմական սենսացիոն Defiance ֆիլմում և այլ բազմաթիվ ֆիլմերում։

2010 թվականին Միան հանդես է գալիս Թիմ Բարթոնի «Ալիսան հրաշքների աշխարհում» ֆիլմում, որը նրան մեծ ճանաչում է բերում։

## Ծանոթագրություններ

## Արտաքին հղումներ
* Mia Wasikowska Makes Alice in Wonderland Her Own
* Marzena Wasikowska 
* Cover Story: Mia Wasikowska

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի կինոռեժիսորներ
Վերոնիկան որոշում է մահանալ

**Վերոնիկան որոշում է մահանալ** (), բրազիլացի գրող Պաուլո Կոելիոյի ամենահայտնի վեպերից մեկը։ Գրվել է 1998 թվականին։

Գիրքը հեղինակի երկու այլ ստեղծագործությունների («Ռիո-Պեդրայի ափին նստեցի ես ու լացեցի», «Սատանան ու օրիորդ Պրիմը») հետ ընդգրկված է «Եվ յոթերորդ օրը...» շարքում։ 2009 թվականին գրքի հիման վրա նկարահանվել է համանուն ֆիլմը։

## Սյուժեն
24-ամյա Վերոնիկան, հոգնելով ձանձրալի ու միապաղաղ կյանքից, որոշում է ինքնասպան լինել ու ընդունում է մեծ քանակությամբ քնաբեր։ Մինչ դեղը կներգործի, Վերոնիկան ամսագրում տեսնում է «Որտե՞ղ է գտնվում Սլովենիան» հոդվածը և որոշում է գրել պատասխանը։

Վերոնիկայի ինքնասպանության փորձն անհաջողությամբ է ավարտվում. բժիշկները փրկում են նրան և ուղարկում Վիլլետ՝ սլովենական բուժարան հոգեկան հիվանդների համար։

Սկզբնական շրջանում Վերոնիկային զբաղեցնում է միայն այն միտքը, թե որտեղից հաբեր գտնի, որ այնուամենայնիվ վերջ տա կյանքին։ Այդ ընթացքում նա ծանոթանում է Վիլլետի մյուս բնակիչների հետ, որոնք նրան ծանոթացնում են մի քիչ այլ աշխարհի։ Զեդկան, ում հետ առաջինն է ծանոթանում Վերոնիկան, այստեղ էր հայտնվել քրոնիկական դեպրեսիայի պատճառով։

Բժիշկ Իգորը Վերոնիկային հայտնում է, որ ինքնասպանության փորձի արդյունքում աղջկա սիրտը վնասվել է, և նրան մնում է ընդամենը մի շաբաթվա կյանք։ Իմանալով այդ մասին՝ Վերոնիկան փոխում է իր վերաբերմունքը կյանքի նկատմամբ. նա այլևս չի ցանկանում մահանալ, նա ուրախությամբ ծանոթանում է նոր մարդկանց հետ։ Վերոնիկան սիրահարված է Էդուարդին, որ տառապում է շիզոֆրենիայից։ Սակայն աղջիկը հասկանում է, որ ինքն ընտրության հնարավորություն այլևս չունի և որոշում է վերջին օրերն ապրել լիարժեք կյանքով։

Երբ Վերոնիկային մնում է ընդամենը մեկ կամ երկու օրվա կյանք, նա Էդուարդի հետ փախչում է բուժարանից, որ իր վերջին ժամերն անցկացնի ազատության մեջ։

## Հրատարակություններ
«Վերոնիկան որոշում է մահանալ» վեպը թարգմանվել ու հրատարակվել է 46 լեզուներով, այդ թվում՝ ալբաներեն, անգլերեն, արաբերեն, բուլղարերեն, գերմաներեն, դանիերեն, էստոներեն, թուրքերեն, իսպաներեն, իտալերեն, լատիշերեն, լեհերեն, լիտվերեն, կատալոներեն, հունարեն, հունգարերեն, ճապոներեն, մակեդոներեն, նորվեգերեն, շվեդերեն, չինարեն, պարսկերեն, պորտուգալերեն, ռուսերեն, սերբերեն, սլովակերեն, սլովեներեն, վիետնամերեն, վրացերեն, ուկրաիներեն, ֆիններեն, ֆրանսերեն և այլն։

## Մեջբերումներ
* Մնա խենթ, բայց քեզ պահիր այնպես, ինչպես նորմալ մարդիկ։
* Նրանց թվում է, թե իրենք նորմալ են, որովհետև նրանք բոլորը վարվում են նույն կերպ։
* Ես ուզում եմ մնալ խենթ, ապրել այնպես, ինչպես ես եմ երազում, ոչ թե այնպես, ինչպես ուրիշներն են ուզում։
* Բոլորն էլ երազանքներ ունեն, բայց միայն քչերն են դրանք վերածում իրականության։ Մնացած բոլորս վախկոտներ ենք։
* Մեզ բոլորիս պակասում է մի քիչ խենթություն։
* Սերը տղամարդու և կնոջ ամենամեծ խենթությունն է։
* Եթե քեզ դուրս են գրել հոգեբուժարանից, դա դեռ չի նշանակում, որ դու բուժվել ես։ Պարզապես դու դարձել ես այնպիսին, ինչպիսին բոլորն են։

## Ծանոթագրություններ

## Արտաքին հղումներ

* Վերոնիկան որոշում է մահանալ  

Կատեգորիա:1998 գրքեր
Կատեգորիա:Բրազիլական գրականություն
Կատեգորիա:Գրական ստեղծագործություններ ինքնասպանության մասին
Կատեգորիա:Պաուլո Կոելիոյի ստեղծագործություններ
Վերոնիկան որոշում է մահանալ (ֆիլմ)

«**Վերոնիկան որոշում է մահանալ**» (), 2009 թվականին նկարահանված գեղարվեստական ֆիլմ, Պաուլո Կոելիոյի համանուն վեպի էկրանավորումը։ Գլխավոր դերերը կատարել են Սառաը, Ջոնաթան Թաքերը, Մելիսա Լեոն, Դևիդ Թյուլիսը և Էրիկա Քրիստենսենը։

Ֆիլմի իրադարձությունները կատարվում են Նյու Յորքում, այնինչ գրքում իրադարձությունները կատարվում են Սլովենիայի մայրաքաղաք Լյուբլյանայում։

## Սյուժե
Վերոնիկան ապրում է բարեկեցիկ, սակայն միապաղաղ կյանքով։ Չնայած իր երիտասարդ տարիքին՝ աղջիկն արդեն ձանձրացել է այդ գորշությունից ու որոշում է կյանքին վերջ տալ ինքնասպանությամբ։ Նա խմում է մեծ քանակությամբ քնաբեր։ Ինքնասպանության անհաջող փորձից հետո Վերոնիկան արթնանում է Վիլետ հոգեբուժարանում։ Բժիշկը Վերոնիկային հայտնում է, որ ընդունած հաբերի պատճառով աղջկա սիրտը վնասվել է, աղջկան շատ քիչ ժամանակ է մնում. յուրաքանչյուր պահի նրա սիրտը կարող է դադարել բաբախել։ Հիվանդանոցում որոշ ժամանակ անցկացնելուց հետո Վերոնիկայի մեջ արթնանում է կյանքը շարունակելու ձգտումը, և նա հիվանդանոցից փախչում է հիվանդներից մեկի՝ Էդուարդի հետ։

## Դերերում
*Սառա Միշել Գելար – Վերոնիկա / Veronika
*Ջոնաթան Թաքեր – Էդուարդ / Edward
* Մելիսա Լեո – Մարի / Mari
*Դևիդ Թյուլիս – բժիշկ Բլեյք / Dr. Blake
*Էրիկա Քրիստենսեն – Քլեր / Claire

## Ստեղծում
Ֆիլմի նկարահանումներն անցկացվել են 2008 թվականի մայիսի 12-ից մինչև հունիսի 22-ը Նյու Յորքում։ Վեպի էկրանավորման ստեղծմամբ զբաղվել են «Muse Productions», «Das Films» և «Velvet Steamroller Entertainment» ընկերությունները։

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2009 դրամա ֆիլմեր
Կատեգորիա:2009 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր ինքնասպանության մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Spinnin' Records

300px|մինի|աջից|Spinnin' Records-ի լոգոն

**Spinnin’ Records**, հոլանդական ինքնուրույն ձայնային ստուդիա, ստեղծվել է 1999 թվականին Իելկո վան Կուտենի և Ռոջեր դե Գրաֆի կողմից։Համարվում է Եվրոպայի խոշորագույն լեյբլը։

Բացի այդ, Spinnin' Records-ը ունի մոտավորապես քառասուն ենթասպառողների լեյբլներ, որտեղ բոլորը գլխավորալպես կենտրոնացած են պրոգրեսսիվ հաուսի, էլեկտրո հաուսի, Թրեպի, Դաբստեպի և Բիգ Ռում Հաուսի վրա։ Spinnin' Records-ը բացել է իր սեփական արտիստների կառավարման MusicAllStars Management ընկերությունը, որը ղեկավարում է այնպիսի արտիստներ, ինչպիսիք են Sander van Doorn-ը, Afrojack-ը, Oliver Heldens-ը և Tiesto-ն։

## Արտիստներ
### Ձայնագրվում են առ այսօր

## Ծանոթագրություններ

## Արտաքին հղումներ
* Պաշտոնական էջ

Կատեգորիա:Լեյբլեր
DVBBS

**DVBBS**-ը (արտասանվում է «dubs»), կանադական էլեկտրոնային երաժշտական դուետ է, կազմված եղբայրներ՝ Քրիս վան դե Հոֆից (ծննդյան անունն է Քրիստոֆեր վան դե Հոֆ), (հունվարի 1, 1990) և Ալեքս վան դե Հոֆից (ծննդյան անունն է Ալեքսանդեր վան դե Հոֆ), (հոկտեմբերի 17, 1991)։ Նրանք հայտնի դարձան իրենց՝համաշխարհային հիթ դարձած «Tsunami» երգի համար, որը ստեղծվեց Borgeous-ի հետ համատեղ։ «Tsunami» երգի վոկալային ռեմիքսը՝ «Tsunami(Jump)» անվամբ, Թայնի Թեմպահի կատարմամբ, Միացյալ Թագավորության և Շոտլանդիայի վարկանշային աղյուսակներում հասավ 1 հորիզոնականի։

## Պատմություն
### Կարիերա
Հոֆ Եղբայրները ծնունդով Օնտարիոյի Օրանժվիլ քաղաքից են, սակայն այժմ ապրում են Լոս Անջելեսում, Կալիֆորնիա։
## Ծանոթագրություններ

Կատեգորիա:2012 հիմնադրված երաժշտական խմբեր
Ֆուենտես դե Ռոպել (քաղաք)

**Ֆուենտես դե Ռոպել** ( **Fuentes de Ropel**) քաղաք և համայնք Իսպանիայում՝ Կաստիլիա և Լեոն ինքնավար համայնքի Սամորա պրովինցիայի Բենավենտե ի Լոս Վալյես շրջանում։ Տարածքը՝ 49 կմ2, բնակչությունը՝ 505 մարդ (2010 թվականի տվյալներով)։ Պրովինցիայի վարչական կենտրոնից գտնվում է 64 կմ հեռավորության վրա։

## Բնակչություն

## Ծանոթագրություններ

## Արտաքին հղումներ
* Պաշտոնական կայք
* Fuentes de Ropel 
* Asociación Cultural Iniciativas Ropelanas 

Կատեգորիա:Իսպանիայի քաղաքներ